ROMÂNIA

JUDEŢUL MUREȘ

COMUNA ACĂȚARI

CONSILIUL LOCAL

HOTĂRÂREA NR.28

din 20 aprilie 2023

privind aprobarea aderării unei unităţi administrativ teritoriale

la Asociaţia de Dezvoltare Intercomunitară „AQUA INVEST MUREŞ”

Consiliul Local al comunei Acățari,

Văzând referatul de aprobare nr.2660/2023 , privind aprobarea aderării unei unităţi administrativ teritoriale la Asociaţia de Dezvoltare Intercomunitară „AQUA INVEST MUREŞ”,

Având în vedere prevederile art. 8, alin. (2), lit. „c” şi art. 10 din Legea nr. 51/2006 a serviciilor comunitare de utilităţi publice şi ale art. 10 din Legea nr. 241/2006 privind serviciul de alimentare cu apă şi canalizare, precum si cele ale art. 89, art. 129 alin. (1), alin. (2) lit. „e” şi alin. (9) lit. „c” din Ordonanța de Urgență a Guvernului nr. 57/2019 privind Codul administrativ, cu completările ulterioare ;

Ținând cont de prevederile art. 13 din Statutul Asociaţiei de Dezvoltare Intercomunitară „AQUA INVEST MUREŞ”,

În temeiul prevederilor art. 129 alin.(1), alin (14) coroborat cu art. 196 alin (1), lit. „a” din O.U.G nr. 57/2019, privind Codul administrativ, cu completările ulterioare,

HOTĂRĂŞTE

**Art.1.** Se încuviinţează aderarea la Asociaţia de Dezvoltare Intercomunitară „AQUA INVEST MUREŞ” a comunei Sântana de Mureș din judeţul Mureș.

**Art.2.** Se mandatează domnul Osvath Csaba reprezentant al comunei Acățari în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze conform Art.1.

**Art.3.** Se mandatează domnul Péter Ferenc, Preşedintele Asociaţiei de Dezvoltare Intercomunitară „AQUA INVEST MUREŞ” să semneze în numele și pe seama membrilor asociați, hotărârea AGA și Actul Adiţional la Actul Constitutiv şi Statutul Asociaţiei.

**Art.4.** Prezenta hotărâre se comunică Asociaţiei de Dezvoltare Intercomunitară „AQUA INVEST MUREŞ”.

Preşedinte de şedinţă,

Magyari Zoltan

Contrasemnează,

Secretar general,

Jozsa Ferenc